**„Улица на занаятите“ (за занаяти и изкуства) – пешеходна зона пл. „Възраждане“**

|  |  |
| --- | --- |
| ***Дейности:*** | ***Срокове:*** |
| Време на провеждане: | **20.-23.09.2024 г.** |
| Заявки за участие се приемат до:*(по имейл или на място с копие на майсторско свидетелство или диплома за квалификация в областта на изкуствата или занаятите)* | **05.09.2024 г. до 17:00ч.** |
| Потвърждение от Община Троян за участието до: | **12.09. 2024 г.** |
| Заплащане след получено потвърждение от Община Троян за участието до:*(по банков път или на касата на Община Троян)* | **До 17.09.2024 г.** |
| Настаняване и монтиране на оборудване: | **19.09.2024 г.****от 9:00 до 17:00 ч.** |
| Освобождаване и демонтиране на оборудване: | **23.09.2024 г.****след 16:00 ч.** |

**ОБЩИ ИЗИСКВАНИЯ КЪМ УЧАСТНИЦИТЕ:**

**1. Отредени места за търговски площи и демонстрационно оборудване:**

1.1 Отредени места за занаятчии и творци на пешеходна зона пл. „Възраждане“- **терени с размер 3 х 3 м. за разполагане на шатри. Приемат се заявления за участие само за целия период на провеждане на събитието. За естетическия вид на организираната търговска площ, очакваме от Вас, шатрите да бъдат в бял цвят.**

**ВАЖНО: Местата са ограничени и се разпределят до тяхното изчерпване!** **Всеки кандидат има право да заяви участие само за един терен.**

**2. Критерии за участие в „Улица на занаятите“:**

2.1 Участие в Улица на занаятите се допуска единствено за лица, притежаващи Майсторско свидетелство или диплома (удостоверение), удостоверяваща квалификация в областта на изкуствата или занаятите. Копие от документа задължително се прилага към Заявката за участие.

2.2 Разпределянето на терените се извършва от Комисия, определена със заповед на Кмета на Община Троян на база посочената в заявлението информация за предмет на дейност, възможност за демонстрация на занаяти или художествени изкуства, снимков материал на собствените занаятчийски произведения или произведения на художествените изкуства, опит от предишни участия.

2.3 Облекло на занаятчиите с елементи на народна носия е за предпочитане в „Улица на занаятите“ по време на Фестивала.

**3. Механизъм за участие в „Улица на занаятите“:**

3.1 Заявка за участие по образец се подава с приложено копие от Майсторско свидетелство (или диплома/удостоверение, удостоверяващи квалификация в областта на изкуствата/занаятите) и снимки на демонстрационното оборудване (ако е приложимо), в срок до **05.09.2024 г. до 17:00ч.** единствено на имейл или на място в Община Троян. Заявката се входира в деловодната система на Община Троян.

 Имейл: **art@festivalnaslivata.com**

 На място: сградата на Община Троян – гр. Троян, пл. „Възраждане“ 1

**Заявки, подадени след 17:00 ч. на 05.09.2024 г., няма да бъдат обработвани.**

3.2 В срок до **12.09.2024 г.** Комисия, определена със заповед на Кмета на Община Троян, разглежда всички заявки за участие и се потвърждава участието на отговарящите на критериите заявители по **имейл и/или на посочен от участника телефон.** Теренът може да се ползва единствено от заявителя за продажба на заявените занаятчийски и/или художествени изделия и/или демонстрация на заявения занаят или художествено изкуство.

3.3 В срок до **17.09.2024 г.** по банков път или на място на каса в Община Троян се заплаща такса участие, **за целия период на събитието** както следва:

 **- за терен 3х3 със собствена шатра – 72,00 лв.**

 **Банкови данни: IBAN: BG92UBBS81558420008108**

 **BIC: UBBSBGSF**

 **БАНКА: „Обединена Българска Банка“ АД**

 **Основание за плащане: код 448008 Открита търговска площ –„Български фестивал на сливата“**

Копие от платежното нареждане да се представи при настаняване на „Улица на занаятите“.

3.4 **Шатри, удължители за електричество, маси и столове се подсигуряват от участниците**.

**4. Правила:**

4.1 Не се допуска монтирането на шатри с размери, различни от определените терени.

4.2 Стоката, маси, стелажи и други предмети, свързани с дейността, се разполагат в рамките на определената площ.

4.3 Майсторите/производителите предлагат за продажба само свои произведения или стоки.

**4.4 Електричество се осигурява чрез последователно включване на участниците от общ разклонител, поради което всеки участник задължително трябва да има разклонител, независимо от необходимостта.**

4.5 Комисия, определена със заповед на Кмета на Община Троян, ще извършва редовни проверки по време на фестивала за уместност на предлаганите от майсторите изделия и естетичен вид на търговските площи.

4.6 В случай, че се установи, че участник е подал невярна информация в заявката относно предлаганите изделия, демонстрация или изискуеми документи, ще бъде отстранен от „Улица на занаятите“.

4.7 Не се допуска ползването на музика в шатрите.

4.8 Не се допуска достъп на превозни средства на площада и пешеходната зона с изключение на часовете за настаняване и напускане на „Улица на занаятите“.

4.9 Съгласно българското законодателство всеки участник в „Улица на занаятите“ **е длъжен да притежава касов апарат** и Община Троян **не носи** отговорност за извършени данъчни нарушения от страна на участниците.

4.10 Съгласно българското законодателство всеки участник в „Улица на занаятите“ е длъжен да притежава необходимите разрешителни, изисквани от контролните органи, за упражняване на дейността.

4.11 Всеки ползвател на площадно пространство задължително почиства отпадъците си и ги изхвърля в най-близкия контейнер.

**4.12 Община Троян не подсигурява резервиране на паркоместа.**

**ВАЖНО!**

**4.13. Включването към електрическо захранване и изключването от него се извършва при присъствие на служител на общинска администрация и представител на ОП „Комунални услуги – Троян“. Удължителите, които се използват, трябва да бъдат изправни и обезопасени.**

**4.14. За осветление не се допускат мощни прожектори, препоръчително е използването на лед осветление.**

**4.15. Забранява се включването на електроуреди.**

**4.16. Забранява се преотдаването на нает терен на трети лица.**

**4.17. Всеки участник носи отговорност за опазване на стоките и имуществото си.**

**4.18. След заплащане на таксата по т. 3.3, същата НЕ МОЖЕ ДА БЪДЕ ВЪЗСТАНОВЕНА при незаемане или напускане на терена.**

**4.19. Забранява се продажбата на стоки с политическа насоченост, свастики и нацистки символи, с еротичен характер или с порнографско съдържание.**

**4.20. ДОПУСКА СЕ ЗАЯВЯВАНЕ САМО НА ЕДНО МЯСТО с размер 3 х 3 м.**

**4.21. Не се извършва приемане на заявки и заплащане на такси за участие, извън определените срокове и в дните на провеждане на мероприятието.**

**4.22.В зоната на организирания фестивал, не се допуска паркиране на автомобили до определеното търговско място.**